Oppgave 1

Planlegg nettstedet og innholdet som skal være med. Tenk på navigasjon og plassering av seksjoner med informasjon. Lag en wireframe/strukturskisse for forsiden til nettstedet og en artikkelside med et tegneverktøy / papir og blyant.

Oppgave 2

Lag nettstedets forside og en mal for artikkelside basert på skissene fra oppgave 1 med HTML og CSS.

* Sørg for å stilsette alle pseudoklassene for <a>-tager.
* Finn og inkluder en ikon-font. Bruk ikoner på passende steder i oppgaven.

Oppgave 3

Lag en "om denne siden"-side som du linker til i bunnteksten (footeren) på nettstedet. Bruk malen til artikkelsiden som grunnstamme for siden. Beskriv planleggingen av nettstedet, tankene/teoriene rundt plassering av elementer og legg inn skissene fra oppgave 1.

Lag en tabell med to kolonner, en for "beskrivelse" og en for "url". List opp sider du har funnet og brukt som inspirasjon med en kort beskrivelse i kolonnen "beskrivelse" og en klikkbar link i kolonnen "url". Bruk pseudoklasser for å gi annenhver rad forskjellig farge.

Oppgave 4

Lag to artikkelsider til, basert på artikkelside-malen du lagde i oppgave 2:

1. MathML: fortell hva MathML er, hvorfor det er nyttig i kombinasjon med HTML, og tre-fire eksempler med forklaringer på bruken og styrken til MathML.
2. SVG: fortell hva SVG er, hva det kan brukes til, og vis noen eksempler på hvordan man kan tegne SVG med HTML. Minst et eksempel skal inneholde mer enn én form i samme figur.

Artikkelsidene skal linkes opp fra forsiden.

Oppgave 5

Lag et repository på GitHub som du legger opp filene til nettstedet i. Sørg for god struktur i mappene! Jobb med resten av oppgavene i GitHub, så du kan commite endringer/oppdateringer direkte mot arbeidsmappen.

Oppgave 6

Lag en artikkelside hvor du forteller hva Git og GitHub er, og hvilke fordeler det er å bruke det. Før innlevering, ta en skjermdump (screenshot) av de siste commitene du har gjort for å eksemplifisere bruken, og legg inn på nettsiden.

Artikkelsiden skal linkes opp fra forsiden.

**Tips:** Et supert verktøy for å ta skjermbilder er skrivebordsappen [LightShot (Lenker til en ekstern side.)Lenker til en ekstern side.](https://app.prntscr.com/en/index.html" \t "_blank).

Ekstra 1

Lag strukturskisser hvor du planlegger hvordan nettstedet vil se ut på en mobilversjon. Tenk på hvilke elementer som er viktige, hvilke elementer som faller/forskyves hvor, hvordan navigasjonen oppfører seg annerledes et.c.

Inkluder skissene i "om denne siden"-siden i oppgave 3.

Ekstra 2

Lag en printervennlig versjon av nettstedet ved hjelp av @media print. Dette er en nyttig øvelse før vi starter med det essensielle temaet Responsivt design.